BCPG ซื้ออาคาร-เช่าที่ดิน ทำศูนย์ปฏิบัติงาน-แหล่งเรียนรู้พลังงานหมุนเวียน
BCPG ซื้ออาคารสินทรัพย์-เช่าที่ดิน มูลค่า 44.33 ลบ. ทำศูนย์กลางปฏิบัติงาน-แหล่งเรียนรู้พลังงานหมุนเวียน
23 ม.ค. 2562

บริษัท บีซีพีจี จำกัด (มหาชน) หรือ BCPG ระบุว่า ที่ประชุมคณะกรรมการบริษัท เมื่อวันที่ 22 ม.ค.2562 มีมติอนุมัติการซื้ออาคาร ทรัพย์สิน และเช่าที่ดินเนื้อที่ราว 8 ไร่ ของบริษัท บางจาก คอร์ปอเรชั่น จำกัด (มหาชน) หรือ BCP เป็นเวลา 18 ปี 10 เดือน จ.พระนครศรีอยุธยา เป็นมูลค่ารวม 44.33 ล้านบาท หลังได้รับโอนกิจการโรงไฟฟ้าพลังงานแสงอาทิตย์ กำลังผลิตไฟฟ้าตามสัญญา 38 เมกะวัตต์
สำหรับการซื้ออาคารและทรัพย์สิน เพื่อเป็นอาคารสำนักงานศูนย์กลางปฏิบัติงานธุรกิจพลังงานหมุนเวียนในประเทศ รองรับการเติบโตของธุรกิจในอนาคตตามแผนยุทธศาสตร์ 5 ปี (ปี 62-66) และเป็นแหล่งเรียนรู้พลังงานหมุนเวียนสะอาด และเป็นมิตรต่อสิ่งแวดล้อมให้กับสถาบันการศึกษา หน่วยงานภาครัฐและเอกชนที่สนใจ